നായരമ്പലം

കേരള സംസ്ഥാനത്തെ വൈപ്പിൻ ദ്വീപിൽ കൊച്ചി നഗരത്തിന്റെ ഒരു പ്രാന്തപ്രദേശവും തീരദേശ ഗ്രാമവുമാണ് നായരമ്പലം. ഈ ഗ്രാമം നായരമ്പലം ഗ്രാമപഞ്ചായത്തിന്റെ ഭാഗമാണ്. വടക്ക് എടവനക്കാട് ഗ്രാമപഞ്ചായത്തും, തെക്ക് ഞാറയ്ക്കൽ ഗ്രാമപഞ്ചായത്തും, പടിഞ്ഞാറ് അറബിക്കടലും, കിഴക്ക് വീരൻപുഴ കായലുമാണ്  ഈ ഗ്രാമത്തിന്റെ അതിർത്തികൾ. വൈപ്പിൻ ദ്വീപിന്റെ ഏകദേശം മധ്യഭാഗത്തായിട്ടാണ് നായരമ്പലം ഗ്രാമം സ്ഥിതി ചെയ്യുന്നത്. പരമ്പരാഗതമായി കൃഷിയും മത്സ്യബന്ധനവുമാണ് ഗ്രാമത്തിലെ ജനങ്ങളുടെ പ്രധാന വരുമാന സ്രോതസ്സുകളെങ്കിലും സമീപകാലത്ത് ഭൂരിഭാഗം ആളുകളും പ്രധാന ഭൂപ്രദേശത്തിന്റെ ഏറ്റവും അടുത്തുള്ള നഗരമായ കൊച്ചി നഗരത്തെയാണ് തൊഴിലുകൾക്കായി ആശ്രയിക്കുന്നു. ഗ്രാമത്തിന്റെ കിഴക്കും പടിഞ്ഞാറും ഭാഗങ്ങളിൽ ധാരാളം നെൽവയലുകളും മത്സ്യക്കുളങ്ങളുമുണ്ട്.

 പദോൽപ്പത്തി 
ഗ്രാമത്തിന്രെ നായരമ്പലം എന്ന പേര് നാഗർ (സർപ്പം), അമ്പലം (ക്ഷേത്രം) എന്നീ വാക്കുകളുടെ സംയോജനത്തിൻ നിന്നാണ് ഉത്ഭവിച്ചതെന്ന് കരുതപ്പെടുന്നു.  ഗ്രാമത്തിലെ നാഗരാജ ക്ഷേത്രം പിന്നീട് നാഗരമ്പലവും പിന്നീട് നായരമ്പലവും ആയി പരിണമിച്ചു.

 ഗതാഗതം 
വൈപ്പിൻ-പള്ളിപ്പുറം സംസ്ഥാന പാത 63 (SH 63) നായരമ്പലം ഗ്രാമത്തിലൂടെ കടന്നുപോകുന്നു.

 പ്രധാന സ്ഥലങ്ങൾ 

 നായരമ്പലത്ത് നിന്ന് ഏകദേശം 8 കിലോമീറ്റർ അകലെയാണ് ചെറായി ബീച്ച്.
 നായരമ്പലത്തിന്റെ കിഴക്കേ അതിർത്തിയിൽ വീരൻപുഴ എന്നറിയപ്പെടുന്ന വേമ്പനാട് തടാകം സ്ഥിതിചെയ്യുന്നു.
 നായരമ്പലത്ത് നല്ലൊരു ബീച്ചുണ്ടെങ്കിലും സന്ദർശകർ വളരെ കുറവാണ്. ചൂണ്ടയിടുന്നതിനായി ധാരാളം ആളുകൾ ഇവിടെ എത്താറുണ്ട്.
 വൈപ്പിൻ-മുനമ്പം പ്രധാന റോഡിന് അഭിമുഖമായി ഗ്രാമത്തിന്റെ മധ്യത്തിലായി സ്ഥിതി ചെയ്യുന്ന നായരമ്പലത്തിലെ പ്രധാന ഹിന്ദു ക്ഷേത്രങ്ങളിലൊന്നാണ് ഭഗവതി ക്ഷേത്രം.
 വൈപ്പിൻ മുനമ്പം റോഡിന് സമീപം സ്ഥിതി ചെയ്യുന്ന മറ്റൊരു ക്ഷേത്രമാണ് ഭദ്രാഭഗവതി ക്ഷേത്രം.

 അവലംബം 

വർഗ്ഗം:എറണാകുളം ജില്ലയിലെ ഗ്രാമങ്ങൾ